Μείναμε οικογενειακώς στον χώρο για ένα τετραήμερο, στην πανέμορφη Θεσσαλονίκη και είμαστε απόλυτα ικανοποιημένοι. Ο χώρος είναι ακριβώς αυτό που περιγράφηκε. Είναι άνετος για μια οικογένεια και διαθέτει όλα όσα αναφέρονται. Ήταν πεντακάθαρος και πολύ εύκολα προσβάσιμος. Είναι σε κεντρικότατο σημείο και τα πάντα βρίσκονται στα πόδια σου. Μια ανάσα από την παραλία, τον Λευκό Πύργο, το λιμάνι και τα μαγαζιά. Η πρόσβαση στον χώρο πανεύκολη, χωρίς την παρουσία οικοδεσπότη. Παρότι φτάσαμε πολύ αργά το βράδυ, δεν υπήρξε κανένα πρόβλημα για την είσοδο μας στο διαμέρισμα. Αισθανθήκαμε άνετα, σαν να ήταν ο χώρος μας. Η σχέση ποιότητας τιμής εξαιρετική . Η Αλεξάνδρα ήταν πολύ άμεση και απάντησε τάχιστα σε ό,τι χρειάστηκε να ρωτήσουμε. Μας κατατόπησε ακριβώς και μας έστειλε πλήρη οδηγό για ό,τι θα μπορούσε να χρειαστούμε. Σίγουρα θα προτείνουμε τον χώρο ανεπιφύλακτα και ελπίζουμε να επανέλθουμε σύντομα. Αλεξάνδρα μπορεί να μη σε γνωρίσαμε από κοντά, αλλά είναι σαν να συνέβη. Σ' ευχαριστούμε πολύ!